SELIC ร่วมงาน PACK PRINT 2017
SELIC ร่วมออกบูธ PACK PRINT INTERNATIONAL 2017
26 ก.ย. 2560

คุณยุวดี เอี่ยมสนธิทรัพย์ (ลำดับ 4 จากซ้าย) ประธานเจ้าหน้าที่สายงานพัฒนาธุรกิจ พร้อมด้วยนายอีแวน ชู (ลำดับ 2 จากขวา)  ประธานเจ้าหน้าที่สายงานวิจัยและพัฒนาผลิตภัณฑ์ บริษัท ซีลิค คอร์พ จำกัด (มหาชน) หรือ SELIC และทีมงานบริษัทฯ ร่วมออกบูธในงานแสดงสินค้าด้านการบรรจุภัณฑ์และการพิมพ์นานาชาติสำหรับทวีปเอเชีย ครั้งที่ 6 หรือ PACK PRINT INTERNATIONAL 2017 
นำเสนอผลิตภัณฑ์ที่ตอบโจทย์ในด้านบรรจุภัณฑ์และการติดฉลากในงาน เพื่อแสดงถึงศักยภาพของบริษัทฯ โดยงานนี้เป็นความร่วมมือของ เมสเซ่ ดุสเซลดอร์ฟ เอเชีย สมาคมการบรรจุภัณฑ์ไทย และสมาคมการพิมพ์ไทย แพ็ค พริ้นท์อินเตอร์เนชั่นแนล 
ซึ่งขับเคลื่อนโดยผู้เชี่ยวชาญระดับโลกอย่างดรูป้าและอินเตอร์แพ็ค เป็นหัวใจสำคัญของการจัดแสดงสินค้าด้านการบรรจุภัณฑ์และการพิมพ์ของประเทศไทยเพื่ออุตสาหกรรม โดยงานดังกล่าวจัดขึ้นระหว่างวันพุธที่ 20- 23 กันยายน 2560 ณ บูธ G32 ฮอลล์ 100-101 ศูนย์นิทรรศการและการประชุมไบเทค บางนา กรุงเทพฯ